सऊदी अरब के अरबपति प्रिंस अलवालीद बिन तलाल ने ब्रिटेन की कोर्ट में फोर्ब्स मैगजीन पर संपत्ति कम बताने पर मानहानि का मुकदमा दायर किया है। मैगजीन ने उन्हें 26वें स्थान पर रखते हुए संपत्ति 20 अरब डॉलर (करीब 1.14 लाख करोड़ रुपए) बताई है। जबकि उनका दावा है कि उनकी संपत्ति इससे 9.6 अरब डॉलर (54.77 हजार करोड़ रुपए) ज्यादा है।
प्रिंस ने फोर्ब्स के संपादक रैंडल लेन और दो पत्रकारों कैरी डोलन और फ्रेंकिन मैकेना के खिलाफ मानहानि का मुकदमा किया है। फोर्ब्स ने 4 मार्च को अरबपतियों की सूची जारी की थी। इसके एक दिन बाद किंगडम होल्डिंग ने मूल्यांकन प्रक्रिया पर सवाल खड़े किए थे।
राजकुमार 'तलाल' ने इससे नाराज होकर अमीरों की सूची का बहिष्कार करने की धमकी दे डाली थी। उनका कहना है कि मेरे पास इतनी कम दौलत नहीं है, जिससे मैं अमीरों की सूची में इतना पीछे तक खिसक जाऊं। उन्होंने दावा किया था कि उनके पास 29.6 बिलियन डॉलर की संपत्ति है।
सऊदी किंग के भतीजे 'अल-वलीद ने मैगजीन से कहा, "उन्होंने लंदन के सवॉय होटल, एपल, सिटी ग्रुप और न्यूज कॉर्प में लगे पैसे का सही मूल्याकंन नहीं किया था। इस हिसाब से उन्हें अमीरों की सूची में 10वें स्थान पर होना चाहिए। उन्होंने मैगजीन के संपादक स्टीव फोर्ब्स को उनका नाम लिस्ट से हटाने की चिट्ठी तक लिख दी थी। इस सूची में पहला नाम मेक्सिको के कार्लोस स्लिम का है। उनकी अनुमानित संपत्ति 73 बिलियन डॉलर आंकी गई थी।
यहां हम आपको बताते चले कि सऊदी शाही परिवार के सदस्य 57 वर्षीय अल वलीद बिन एक बिजनेसमैन और बड़े निवेशक हैं। वे किंगडम हॉल्डिंग कंपनी के फाउंडर और सीईओ हैं। अरेबियन बिजनेस वर्ल्ड में वे सबसे प्रभावशाली अरबी व्यक्ति माने जाते हैं। पहली पत्नी दलाल बिन्त साउद बिन अब्दुलजीज को तलाक देने के बाद उन्होंने राजकुमारी अमीरा से शादी कर ली। पहले शादी से उन्हें दो बच्चे हैं।
दो सुपर यॉट, दुनिया के सबसे बड़े प्राइवेट जेट और 300 से भी अधिक कारों (इसमें कई रॉल्स रॉयस, फेरारी लेम्बोर्गिनी भी शामिल है) के मालिक अलवलीद ने राजकुमारी अमीरा अल तवील से शादी की है। वे 29 साल की हैं।
dainikbhaskar.com अपने पाठकों को बता रहा है अरब के शाही के राजकुमार का रुतबे की कहानी तस्वीरों की जुबानी ...
hin_Deva hin_Deva hin_Deva hin_Deva hin_Deva hin_Deva hin_Deva